Cuprins:
Programă Geografie Bac 2024
Geografia are, în cadrul examenului naţional de bacalaureat 2024, statutul de disciplină opţională, pe care elevul o poate alege în conformitate cu filiera, profilul şi specializarea urmate. Proba de examen este scrisă şi se desfăşoară pe o durată de 3 ore.
Potrivit calendarului de bacalaureat, elevii claselor a XII-a vor susține proba scrisă la geografie pe 4 iulie 2024, iar programa conține materia pe care adolescenții trebuie să o învețe pentru examenul de Bac 2024. Ministerul Educației a stabilit care sunt competențele de evaluat în Programa la geografie la Bac 2024.
Potrivit Ordinului ministrului Educației 5.242/2022, programa la Geografie pentru Bac 2024 este cea aprobată prin Ordinul ministrului educației, cercetării, tineretului și sportului nr. 4800/2010 privind aprobarea listei disciplinelor şi a programelor pentru examenul de bacalaureat – 2011.
Programă Geografie Bac 2024 – competențe de evaluat
Programa de examen este realizată în conformitate cu prevederile programelor şcolare în vigoare. Subiectele pentru examenul de bacalaureat 2024 se elaborează în baza prezentei programe şi nu vizează conţinutul unui manual anume.
Programa pentru examen vizează Geografia pentru clasa a XII-a: Europa – România –
Uniunea Europeană.
- Utilizarea corectă şi coerentă a terminologiei specifice domeniului pentru prezentarea aspectelor definitorii ale spaţiului european şi naţional
- Identificarea poziţiei elementelor de geografie fizică şi umană ale Europei, ale României şi ale
Uniunii Europene, reprezentate pe hărţi - Explicarea unor succesiuni de fenomene şi procese naturale din mediul înconjurător (geografic), la nivelul continentului şi al ţării noastre
- Utilizarea reprezentărilor grafice şi cartografice, a datelor statistice pentru interpretarea realităţii geografice a Europei, a Uniunii Europene şi a unor ţări
- Analiza geografică a componentelor naturale şi sociale ale unui teritoriu la nivelul continentului şi al ţării noastre
- Prezentarea caracteristicilor de geografie fizică şi umană ale unui teritoriu
- Prezentarea comparativă a elementelor de geografie fizică şi umană din Europa şi din România
- Explicarea relaţiilor observabile dintre sistemele naturale şi umane ale mediului geografic, dintre ştiinţe, tehnologie şi mediul înconjurător la nivelul continentului, al Uniunii Europene şi al României, prin analizarea unor sisteme şi structuri teritoriale şi funcţionale sau prin utilizarea datelor statistice şi a reprezentărilor grafice şi cartografice
- Prelucrarea informaţiei: transformarea (transferul) informaţiei dintr-un limbaj în altul, de exemplu din informaţii cantitative (date statistice) în reprezentări grafice, din reprezentări grafice în text sau în tabel etc.
- Realizarea de corelaţii între informaţiile oferite de diverse surse (texte geografice, tabele, reprezentări grafice şi cartografice, imagini etc.).
- Rezolvarea de probleme
Programă Geografie Bac 2024 – Conținuturi
Geografie. Europa – România – Uniunea Europeană (clasa a XII-a)
A. Europa și România – elemente geografice de bază
- Spaţiul românesc şi spaţiul european
- Elemente fizico-geografice definitorii ale Europei şi ale României:
- relieful major (trepte, tipuri şi unităţi majore de relief)
- clima (factorii genetici, elementele climatice, regionarea climatică)
- hidrografia – aspecte generale; Dunărea şi Marea Neagră
- învelişul biopedogeografic
- resursele naturale
- Elemente de geografie umană ale Europei şi ale României
- harta politică a Europei; România ca stat al Europei
- populaţia şi caracteristicile ei geodemografice
- sistemul de oraşe al Europei
- activităţile economice – caracteristici generale
- sisteme de transport
- Mediu înconjurător şi peisaje
- Regiuni geografice în Europa şi în România:
- caracteristici ale unor regiuni geografice din Europa şi din România
- studiu de caz al unei regiuni geografice – Carpaţii
- Ţările vecine României
B. România și Uniunea Europeană
- Formarea Uniunii Europene şi evoluţia integrării europene
- Caracteristici geografice, politice şi economice actuale ale Uniunii Europene
- Statele Uniunii Europene:
- privire generală şi sintetică
- Franţa, Germania, Regatul Unit, Italia, Spania, Portugalia, Grecia, Austria
- România ca parte a Uniunii Europene:
- oportunităţi geografice ale României cu semnificaţie pentru Uniunea Europeană
- România şi ţările Uniunii Europene – interdependenţe geografice, economice şi
culturale
- 4. Problema energiei în Uniunea Europeană şi în România
C. Europa și Uniunea Europeană în lumea contempornă
- Problemele fundamentale ale lumii contemporane
- Rolul Europei în construirea lumii contemporane
- Uniunea Europeană şi ansamblurile economice şi geopolitice ale lumii contemporane
- Mondializare, internaţionalizare şi globalizare din perspectivă europeană
- Europa, Uniunea Europeană şi România în procesul de evoluţie a lumii contemporane în
următoarele decenii
Calendar Bacalaureat 2024
Bacalaureat 2024 -Sesiunea iunie-iulie
Potrivit calendar bacalaureat 2024, sesiunea iunie-iulie se va desfășura astfel:
- 3 – 7 iunie 2024: Înscrierea candidaților la prima sesiune de examen
- 7 iunie 2024: Încheierea cursurilor pentru clasa a XII-a/a XIII-a
- 17 – 19 iunie 2024: Evaluarea competențelor lingvistice de comunicare orală în limba română – proba A
- 19 – 20 iunie 2024: Evaluarea competențelor lingvistice de comunicare orală în limba maternă – proba B
- 19 – 21 iunie 2024: Evaluarea competențelor digitale – proba D
- 25 – 27 iunie 2024: Evaluarea competențelor lingvistice într-o limbă de circulație internațională – proba C
- 1 iulie 2024: Limba și literatura română – proba E.a) – proba scrisă
- 2 iulie 2024: Proba obligatorie a profilului – proba E.c) – proba scrisă
- 4 iulie 2024: Proba la alegere a profilului și specializării – proba E.d) – proba scrisă
- 5 iulie 2024: Limba și literatura maternă – proba E.b) – proba scrisă
- 8 iulie 2024: Afișarea rezultatelor la probele scrise până la ora 12.00) și depunerea contestațiilor în intervalul orar 12.00 – 18.00 9 –
- 11 iulie 2024: Rezolvarea contestațiilor
- 12 iulie 2024: Afișarea rezultatelor finale
Bacalaureat 2024 – Sesiunea iulie-august
- 15 – 22 iulie 2024: Înscrierea candidaților la a doua sesiune de examen, inclusiv a candidaților care au promovat examenele de corigențe
- 8 – 9 august 2024: Evaluarea competențelor lingvistice de comunicare orală în limba română – proba A
- 9 august 2024: Evaluarea competențelor lingvistice de comunicare orală în limba maternă – proba B 12 august 2024: Evaluarea competențelor digitale – proba D
- 13 – 14 august 2024: Evaluarea competențelor lingvistice într-o limbă de circulație internațională – proba C
- 19 august 2024: Limba și literatura română – proba E.a) – proba scrisă
- 20 august 2024: Proba obligatorie a profilului – proba E.c) – proba scrisă
- 21 august 2024: Proba la alegere a profilului și specializării – proba E.d) – proba scrisă
- 22 august 2024: Limba și literatura maternă – proba E.b) – proba scrisă
- 26 august 2024: Afișarea rezultatelor la probele scrise (până la ora 12.00) și depunerea contestațiilor (orele 12.00 – 18.00)
- 27 – 29 august 2024: Rezolvarea contestațiilor
- 30 august 2024: Afișarea rezultatelor finale
Bacalaureat 2024, sesiunea specială
Calendarul sesiunii speciale a examenului național de bacalaureat – 2024 pentru absolvenții de liceu participanți la loturile olimpice și la competițiile sportive și artistice internaționale care se desfășoară în aceeași perioadă cu examenul național de bacalaureat 2024 – sesiunea iunie-iulie și/sau pentru absolvenții de liceu care susțin examenul de admitere la academii militare din Statele Unite ale Americii:
- 7 – 10 mai 2024 -Înscrierea candidaților la sesiunea specială de examen
- 21 mai 2024 Limba și literatura română – proba E)a) – proba scrisă
- 22 mai 2024 Proba obligatorie a profilului – proba E)c) – proba scrisă
- 23 mai 2024 Proba la alegere a profilului și specializării – proba E)d – proba scrisă
- 24 mai 2024 Limba și literatura maternă – proba E)b) – proba scrisă
- 27 mai 2024 Evaluarea competențelor lingvistice de comunicare orală în limba română – proba A
- 28 mai 2024 Evaluarea competențelor lingvistice într-o limbă de circulație internațională – proba C
- 29 mai 2024 Evaluarea competențelor digitale – proba D
- 30 mai 2024 Evaluarea competențelor lingvistice de comunicare orală în limba maternă – proba B
- 31 mai 2024 -Afișarea rezultatelor până la ora 12.00 -Depunerea contestațiilor (între orele 12.00 și 14.00)
- 31 mai – 3 iunie 2024 Rezolvarea contestațiilor
- 4 iunie 2024 Afișarea rezultatelor finale
Sursă foto – Shutterstock.com, edu.ro.